Ակտուալ էր հոկտեմբերի 18-ին կայացած «IBBY, IFLA, IAML համագործակցության հեռանկարները» խորագրով կլոր սեղան-քննարկումը: Մասնակցում էին գրադարանների տնօրեններ, ոլորտի երիտասարդ մասնագետներ: Ազգային մանկական գրադարանի տնօրեն Ռ. Տոնոյանը խոսեց Մանկապատանեկան գրքի միջազգային կոմիտեի /IBBY/, Գրադարանների միջազգային ասոցիացայի /IFLA/, Երաժշտական գրադարանների միջազգային ասոցիացիայի /IAML/ հետ համագործակցության շրջանակում իրականացված ծրագրերի մասին, որի համատեքստում Լ. Փեյջը նշեց, որ «IBBY Հայաստան»-ը գործում է 2012 թ.-ից, և այս ընթացքում համատեղ կարևոր ծրագրեր են իրականացվել: «IBBY Հայաստան»-ը մեծ ջանքեր է ներդնում երեխաներին գրքի շուրջ համախմբելու ուղղությամբ», — հավելեց նա՝ կարևորելով նաև գրադարանի անդամակցությունը IFLA-ին: Բանախոսեցին IFLA-ի և IAML-ի ներկայացուցիչ, Միլանի ազգային գրադարանի Ufficio Ricerca երաժշտական ֆոնդի ղեկավար Ջենտիլի Տեդեսկին, 2018 թ. Անդերսենի մրցանակաբաշխության լավագույն հնգյակում ներառված պարսիկ մանկագիր Հասանզադեն: Հայաստանի ազգային գրադարանի տնօրեն Տ. Զարգարյանը, Իսահակյանի անվ. գրադարանի տնօրեն Հ.Կարապետյանը, քննարկման մյուս մասնակիցները՝ մանկագիր Ա. Սերոբյանը, Ն. Արզումանյանը (Նոր Նորքի կենտրոնական գրադարան), Ս. Հովհաննիսյանը («Արևիկ» հրատարակչություն), Շ. Կարապետյանը («Էդիթ Պրինտ» հրատ.) խոսեցին ՀՀ-ում գրադարանային գործի, մասնագիտական կրթության, մանկագրության հիմնախնդիրների, գրքի դերի և նշանակության մասին: